ఖుర్రతుల్ ఐన్ హైదర్
ఆమె 1967లో ఆమె రాసిన "పత్జర్ కీ అవాజ్" (లఘు కథలు) కు గాను ఉర్దూ సాహిత్యంలో సాహిత్య అకాడమీ పురస్కారాన్ని పోందింది. 1989 లో "ఆఖిరే షాబ్ కె హమ్‌సఫర్" రచనకు జ్ఞానపీఠ పురస్కారం, సాహిత్య అకాడమీ పురస్కారాలను పొందింది. 1994లో సాహిత్య అకాడమీ ఫెలోషిప్ ను పొందింది. ఆమె భారతదేశ అత్యున్నత పద్మభూషణ్ పురస్కారాన్ని 2005 లో అందుకున్నది.
ఆమె 1927 జనవరి 20 న ఉత్తర ప్రదేశ్ లోని ఆలీగర్ లో జన్మించింది. ఖుర్రత్-ఉల్-ఐన్ హైదర్ ఉర్దూ కాల్పనిక రచయితలలో అత్యంత ప్రసిద్ధి చెందినది. ప్రసిద్ధ ఇరానియన్ రచయిత "ఖుర్రత్-ఉల్-అలిన్ తహీరా" పేరుతొ ఆమెకు నామకరణం చేసారు. "ఖుర్రత్ ఐన్"కు సాహిత్యం పరంగా "కళ్ళ ఓదార్పు" అని అర్థం. ఈ పదాన్ని "ప్రియము" అనే పదానికి పర్యాయపదంగా కూడా వాడుతారు. ఉర్దూ కాల్పనిక రచనలలో ఆమె ప్రత్యేక ఒరవడికి రూపుదిద్దింది. కవిత్వం రాజ్యమేలుతున్న ఉర్దూ సాహితీ ప్రపంచంలో నవలా సాహిత్యం ఇంకా కాలూనుకోని కాలంలో ఆమె నవలలు రాయడం ప్రారంభించింది. ఆమె ఉర్దూ సాహిత్యానికి "గ్రాండే డేమ్"గా విస్తృతంగా భావించబడుతుంది.
ఎన్. సి. కారుణ్య
కారుణ్య 1 మార్చి 1986 తేదీన హైదరాబాద్ లో ఒక సంగీత విద్వాంసుల కుటుంబంలో జన్మించాడు. నాలుగు సంవత్సరాల వయసునుండే సంగీతంలో శిక్షణ పొందాడు. మామయ్య ఎన్.సి.మూర్తి వద్ద 14 సంవత్సరాలకే కఠోరమైన శిక్షణ పొందాడు. ఇతడు ఇంజినీరింగ్ పూర్తిచేశాడు. చిన్నతనంలోనే "చిరు సరిగమలు" పేరుతో ఆల్బమ్ చేసాడు. దీనిని చిరంజీవి ఆవిష్కరించారు. తర్వాత ఈటీవీ లో ఎస్.పి.బాలసుబ్రహ్మణ్యం నిర్వహించిన పాడుతా తీయగా కార్యక్రమంలో విజేతగా నిలిచాడు. ఇతడి రెండవ ఆల్బమ్ సాయి మాధురి ని శ్రీ సత్యసాయి బాబా సమక్షంలో విడుదల చేశాడు. సోనీ టెలివిజన్ లో పాల్గొన్న "ఇండియన్ ఐడల్" రెండవ సంచికలో పాల్గొని అశేష జనావళికి ప్రీతి పాత్రుడై రెండవ విజేతగా నిలిచాడు.